සැමියා සහ බිරිඳ, දුව සමඟ එක්‌වී රට පුරා ඇති රන් අභරණ වෙළෙඳසල්වලින් ලක්‍ෂ ගණන් වටිනා රන් ආභරණ  සොරා ගැනීමේ සංවිධානාත්මක ජාවාරමක්‌ හෙළිකර ගැනීමට කොච්චිකඩේ පොලිසියේ අපරාධ විමර්ශන අංශය සමත් වී තිබෙනවා.ඊයේ (31) මෙම සැකකරුවන් අත්අඩංගුවට ගත් අවස්‌ථාවේ ඔවුන් විසින් කොච්චිකඩේ රන් ආභරණ අලෙවි සැලකින් ඊයේ (31) සොරාගත් රුපියල් ලක්‍ෂ 08කට වඩා වටිනා රන් ආභරණ සිය නිවස තුළ සඟවා තිබියදී සොයා ගැනුනා.කොච්චිකඩේ රන් ආභරණ වෙළෙඳසැලකින්  රුපියල් ලක්‍ෂ 08 කට වඩා වටිනා රන් ආභරණ තොගයක්‌ ඊයේ (31) අතුරුදන්ව ඇති බවට කොච්චිකඩේ පොලිසියට පැමිණිල්ලක් ලැබුණු පසු කළ විමර්ශනවල දී මේ සියල්ල හෙළි කර ගැනීමට සමත්ව තිබෙනවා.රන් ආභරණ අලෙවිසැලේ සහ අවට වෙළෙඳසැල් වල සවිකර තිබූ CCTV ආරක්‍ෂිත කැමරා පොලිසිය විසින් පරීක්‍ෂා කිරීමේදී අයෙකු දිවවිත් ත්‍රිරෝද රථයකින් පළායන දර්ශන හමුවී තිබෙනවා.එහිදී එම ත්‍රිරෝද රථයේ අංකය සොයාගෙන පරීක්‍ෂා කිරීමේදී කොළඹ 14, ඩි මෙල් වත්තේ පදිංචි සැකකරුවන් පිරිස සොයා ගත්තා.ඔවුන් විසින් සොරකමට යොදාගත් ත්‍රිරෝද රථය ද එහිදී හමුව තිබෙනවා.නිවස පරික්‍ෂා කිරීමේ දී කොච්චිකඩේ රන් ආභරණ සැලෙන් සොරාගත් රුපියල් ලක්‍ෂ 08 කට අධික වටිනා රන් අබරණ සහිත පෙට්‌ටිය සොයාගෙන ගත බව සඳහන්.මෙම සංවිධානාත්මක ජාවාරම සම්බන්ධයෙන් සැකපිට සොරාගත් රන් ආභරණ  සමඟ අත්අඩංගුවට ගෙන ඇත්තේ කොළඹ - 14, ග්‍රෑන්ඩ්පාස්‌, ඩි මෙල් වත්තේ පදිංචි 43 හැවිරිදි පියා, 34 හැවිරිදි මව සහ 14 හැවිරිදි එම පවුලේ දියණියයි.